מה מנהל צריך לדעת לעשות בצוות גדול?
איך לקדם אנשים
המעבר היה בהתחלה מאוד קשה, אני חושב שבשנה הראשונה כראש צוות לא עשיתי עבודה טובה ואפילו לא קרוב לזה, לא עמדתי בדד ליינים שהייתי אמור, וחברי הצוות לא קיבלו ממני ערך מספיק. אבל למדתי המון בשנה הזאת, בגלל זה אני גם מאוד מודה על ההזדמנות. לרוב התפקיד הראשון, המעבר הראשון בין קוד לניהול, יהיה בחברה שכבר מכירים אותך וסומכים עליך. האפשרות הזאת ללמוד במשך שנה היתה מדהימה, עשיתי כמעט כל טעות אפשרית. מאז אני במגמת עלייה ומשתפר כל הזמן, למדתי לראות דברים אחרת, להטיל ספק בכיוון שאני הולך בו. קצת כמו יכולות טכניות שאתה צריך לשמר וכל הזמן ללמוד עוד ועוד, גם בניהול אתה כל הזמן מגלה ולומד דברים חדשים. למשל ניהול של אנשים והתקדמות שלהם (בצוות גדול יותר אתה צריך לדעת גם איך לקדם אנשים), וניהול פרוייקטים (יש לך אחריות על אנשים שאתה לא מנהל, ואתה צריך לדאוג שהעבודה תתבצע גם אם אתה לא יכול לנהל את האנשים בצורה ישירה, או המקרה ההפוך, שבו אתה מנהל אנשים ומישהו אחר מנהל את הדליברי). ניהול הוא מקצוע שכל הזמן צריך להשתפר בו וללמוד אותו בדיוק כמו כל דבר אחר.
מנהל צריך לדעת איך לקדם אנשים בצוות גדול.